
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2570 

27 Νοεμβρίου 2015 


ΑΠΟΦΑΣΕΙ Σ 

Αριθ. 23948 

Καθορισμός προδιαγραφών ορειβατικών καταφυγίων και 
διαδικασία χορήγησης Ειδικού Σήματος Λειτουργίας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ- 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το Ν. 4276/2014 (Φ.Ε.Κ. 155/Α') «Απλούστευση δια¬ 
δικασιών λειτουργίας τουριστικών επιχειρήσεων και 
τουριστικών υποδομών, ειδικές μορφές τουρισμού και 
άλλες διατάξεις» και συγκεκριμένα το άρθρο 1 αυτού, 
παράγραφος 3 υποπαράγραφος ηη. 

2. Τον αναγκαστικό νόμο 771/1945 (Φ.Ε.Κ. 321/Α') «Περί 
τροποποιήσεως και συμπληρώσεως του υπ’ αριθ. 410/ 
1945 αναγκαστικού νόμου περί συγκεντρώσεως της πε¬ 
ριουσίας του Δημοσίου κ.λπ. και ειδικότερα το άρθρο 
3 αυτού, με το οποίο παραχωρούνται κτίσματα στον 
Ελληνικό Ορειβατικό Σύνδεσμο. 

3. Την υπ’ αριθ. 2868/18.02.2004 κοινή απόφαση Υφυ¬ 
πουργών Ανάπτυξης και Γεωργίας (Φ.Ε.Κ. 398/Β') «Κανο¬ 
νισμός Ορειβατικών Καταφυγίων», όπως ισχύει. 

4. Το Ν. 4178/2013 (Φ.Ε.Κ. 174/Α') «Αντιμετώπιση της 
αυθαίρετης δόμησης -περιβαλλοντικό ισοζύγιο και άλ¬ 
λες διατάξεις» και ειδικότερα το άρθρο 16 αυτού περί 
ειδικών περιπτώσεων αυθαιρέτων κατασκευών ακινήτων 
δημοσίου ενδιαφέροντος. 

5. Το άρθρο 36 του Ν. 4280/2014 (Φ.Ε.Κ. 159/Α') «Περι¬ 
βαλλοντική αναβάθμιση και ιδιωτική πολεοδόμηση - βιώ¬ 
σιμη ανάπτυξη οικισμών - ρυθμίσεις δασικής νομοθεσίας 
και άλλες διατάξεις» με το οποίο αντικαταστάθηκαν τα 
άρθρα 45 έως 61 του Ν. 998/1979 και συγκεκριμένα το 
άρθρο 56 αυτού περί ορειβατικών καταφυγίων. 

6. Το άρθρο 52, παράγραφος 12, του Ν. 4280/2014 
(Φ.Ε.Κ. 159/Α') περί νομιμοποίησης υφιστάμενων ορει¬ 
βατικών καταφυγίων. 

7. Το άρθρο 53, παράγραφος Ι.ιζ, του Ν. 4280/2014 
(Φ.Ε.Κ. 159/Α') με το οποίο καταργήθηκε το άρθρο 40 
του Ν. 3105/2003 (Φ.Ε.Κ. 29/Α') περί ορειβατικών κατα¬ 
φυγίων και το άρθρο 13, παράγραφος 3, του Ν. 4179/2013 
(Φ.Ε.Κ. 175/Α'). 


8. Το Ν. 3270/2004 (Φ.Ε.Κ. 187/Α') «Περί αρμοδιοτήτων 
Υπουργείου Τουριστικής Ανάπτυξης και θεμάτων του¬ 
ρισμού», όπως τροποποιήθηκε και ισχύει. 

9. Το Π.δ. 112/2014 (Φ.Ε.Κ. 179/Α') «Οργανισμός Υπουρ¬ 
γείου Τουρισμού», όπως ισχύει. 

10. Το Π.δ. 100/2014 (Φ.Ε.Κ. 167/Α') «Οργανισμός Υπουρ¬ 
γείου Περιβάλλοντος, Ενέργειας και Κλιματικής Αλλα¬ 
γής», όπως ισχύει. 

11. Τα άρθρα 2, 3 και 4 του Π.δ. 70/2015 (Φ.Ε.Κ. 114/Α') 
περί ανασύστασης και μετονομασίας Υπουργείων με τα 
οποία το Υπουργείο Οικονομίας, Υποδομών, Ναυτιλίας 
και Τουρισμού μετονομάζεται σε Υπουργείο Οικονομίας, 
Ανάπτυξης και Τουρισμού και το Υπουργείο Παραγωγικής 
Ανασυγκρότησης, Περιβάλλοντος και Ενέργειας μετο¬ 
νομάζεται σε Υπουργείο Περιβάλλοντος και Ενέργειας. 

12. Το Π.δ. 73/2015 (Φ.Ε.Κ. 116/Α') «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

13. Η υπ’ αριθ. Υ7/25.09.2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Οικονομίας, Ανάπτυξης και Τουρισμού,Έλενα 
Κουντουρά» (Φ.Ε.Κ. 2109/Β'). 

14. Η υπ’ αριθ. Υ31/09.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Ιωάννη Τσιρώνη» 
(Φ.Ε.Κ. 2183/Β'). 

15. Το Ν. 3861/2010 (Φ.Ε.Κ. 112/Α') «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και λοιπές 
διατάξεις». 

16. Το άρθρο 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.δ. 63/2005 (Φ.Ε.Κ. 98/Α'). 

17. Το γεγονός ότι από τις διατάξεις της απόφασης 
αυτής δεν προκαλείται δαπάνη στον κρατικό προϋπο¬ 
λογισμό, αποφασίζουμε: 

Άρθρο 1 

Ορισμός ορειβατικών καταφυγίων 

Τα ορειβατικά καταφύγια είναι εγκαταστάσεις ειδικής 
τουριστικής υποδομής κατά την έννοια της παραγράφου 

3 του άρθρου 1 του Ν. 4276/2014 (Φ.Ε.Κ. 155/Α') και διακρί- 
νονται σε καταφύγια μόνιμης κατασκευής, φυλασσόμενα 
και μη, και σε καταφύγια έκτακτης ανάγκης. 

Ι.α. Το καταφύγιο μόνιμης κατασκευής, φυλασσόμενο 
και μη, είναι κτιριακή εγκατάσταση δυναμικότητας έως 
ογδόντα (80) κλινών σε υψόμετρο πάνω από εννιακόσια 
(900) μέτρα, που εξυπηρετεί την πεζοπορία, την ορειβα¬ 
σία και την αναρρίχηση και γενικά τις δραστηριότητες 
ορεινού τουρισμού. 

Ι.β. Το καταφύγιο έκτακτης ανάγκης είναι κτιρια- 
κή κατασκευή μικρής κλίμακας για την προστασία 
ορειβατών, περιπατητών, αναρριχητών και ερευνη¬ 
τών από έκτακτα καιρικά φαινόμενα. Διακρίνονται 
σε μόνιμα και σε μεταφερόμενα καταφύγια έκτακτης 
ανάγκης. 

Αρθρο 2 

Καθεστώς υφιστάμενων ορειβατικών καταφυγίων 

Α) Οι προδιαγραφές που περιγράφονται στην παρού¬ 
σα αφορούν μόνο τα νέα και όχι τα υφιστάμενα ορειβα¬ 
τικά καταφύγια για τα οποία έχει ήδη εκδοθεί ή εκκρε- 
μεί η έκδοση διαπιστωτικής πράξης. Για τα υφιστάμενα 
ορειβατικά καταφύγια για τα οποία εκκρεμεί η έκδοση 
διαπιστωτικής πράξης, είτε έχει κατατεθεί φάκελος, 
είτε όχι, η διαπιστωτική πράξη εκδίδεται από το Πολε- 
οδομικό Γραφείο της Ειδικής Υπηρεσίας Προώθησης 
και Αδειοδότησης Τουριστικών Επενδύσεων (Ε.Υ.Π.Α.Τ.Ε.) 
του Υπουργείου Οικονομίας, Υποδομών, Ναυτιλίας και 
Τουρισμού και ακολουθείται η διαδικασία της παρ. 12 
του άρθρου 52 του Ν. 4280/2014, πριν τη χορήγηση 
Ειδικού Σήματος Λειτουργίας (Ε.Σ.Λ.). 

Β) Η διαδικασία χορήγησης Ειδικού Σήματος Λειτουρ¬ 
γίας (Ε.Σ.Λ.) που περιγράφεται στο άρθρο 6 της παρού¬ 
σας εφαρμόζεται τόσο στα υφιστάμενα όσο και στα νέα 
ορειβατικά καταφύγια μόνιμης κατασκευής. 

Αρθρο 3 

Διαχείριση ορειβατικών καταφυγίων 

1. Φορέας διαχείρισης των ορειβατικών καταφυγίων 
είναι είτε η Ελληνική Ομοσπονδία Ορειβασίας Αναρρί¬ 
χησης (Ε.Ο.Ο.Α.), είτε σωματεία ορειβατών/ πεζοπόρων, 
αναρριχητών, είτε Οργανισμοί Τοπικής Αυτοδιοίκησης 
(Ο.Τ.Α.) α' και β' βαθμού. 

2. Ο φορέας διαχείρισης είναι αρμόδιος για την εκ- 
μίσθωση του καταφυγίου και τον ορισμό διαχειριστή 
του καταφυγίου. Ο διαχειριστής του καταφυγίου πρέπει 
να διαθέτει: 

Α) γνώσεις βουνού και διάσωσης, οι οποίες πιστο¬ 
ποιούνται από την Ελληνική Ομοσπονδία Ορειβασίας 
Αναρρίχησης (Ε.Ο.Ο.Α.), 

Β) γνώσεις πρώτων βοηθειών, οι οποίες πιστοποιού¬ 
νται από τον Ελληνικό Ερυθρό Σταυρό. 

Γ) γνώση της αγγλικής γλώσσας, η οποία αποδεικνύε- 
ται με πιστοποιητικό γλωσσομάθειας τουλάχιστον επι¬ 
πέδου Β2 κατά το Κοινό Ευρωπαϊκό Πλαίσιο Αναφοράς. 

Αρθρο 4 

Τεχνικές και λειτουργικές προδιαγραφές 
ορειβατικών καταφυγίων μόνιμης κατασκευής, 
φυλασσόμενων και μη 

Της εγκατάστασης του ορειβατικού καταφυγίου προ¬ 
ηγείται υποχρεωτικά γνωμοδότηση της Ελληνικής Ομο¬ 
σπονδίας Ορειβασίας Αναρρίχησης (Ε.Ο.Ο.Α.) 


1. ΕΠΙΛΟΓΗ ΤΟΠΟΘΕΣΙΑΣ ΕΓΚΑΤΑΣΤΑΣΗΣ ΟΡΕΙΒΑΤΙ¬ 
ΚΟΥ ΚΑΤΑΦΥΓΙΟΥ 

• Υψόμετρο πάνω από 900 μέτρα. 

• Εγκατάσταση σε προσβάσιμο σημείο ανεξάρτητα 
των επικρατουσών συνθηκών. 

• Να είναι προσιτά με όποιες καιρικές συνθήκες επι¬ 
κρατούν. 

• Να μην είναι κοντά σε περιοχές όπου υπάρχει κίν¬ 
δυνος από χιονοστιβάδες. 

2. ΚΤΙΡΙΟ 

• Ο προσανατολισμός και η τοποθέτηση της εισόδου, 
όπου επιτρέπεται από τις συνθήκες, πρέπει να είναι 
νότιος - νοτιοδυτικός. 

• Η κεντρική είσοδος πρέπει να προστατεύεται με 
ανεμοθραύστη. 

• Διασφάλιση του αερισμού και φωτισμού όλων των 
χώρων του καταφυγίου. 

• Χρήση προληπτικών μέτρων για την καταπολέμη¬ 
ση τρωκτικών και εντόμων (π.χ. σίτες, αεροκουρτίνες, 
προστατευτικοί μηχανισμοί) και χρήση εγκεκριμένων 
σκευασμάτων (π.χ. δολωματικοί σταθμοί) 

• Τα υφιστάμενα ορειβατικά καταφύγια παραμένουν 
ως έχουν σε χώρους και εγκαταστάσεις. 

2.1 ΕΠΕΚΤΑΣΗ ΚΤΙΡΙΟΥ 

• Για την επέκταση των υφιστάμενων καταφυγίων 
απαιτείται τροποποίηση του Ειδικού Σήματος Λειτουργί¬ 
ας (Ε.Σ.Λ.) του καταφυγίου, για την οποία υποβάλλονται 
στην Ε.Υ.Π.Α.Τ.Ε. τα εξής: 

1. Γνωμοδοτική εισήγηση της Ε.Ο.Ο.Α. 

2. Πιστοποιητικό ηλεκτρολόγου που θα βεβαιώνει την 
καλή λειτουργία της ηλεκτροδότησης. 

3. Αρχιτεκτονικά σχέδια του κτιρίου (κάτοψη-όψεις- 
τομές). 

4. Τεχνική περιγραφή των εγκαταστάσεων και των 
υποδομών. 

5. Δήλωση αντοχής κτιρίου, οπτικός έλεγχος ώστε 
να προσδιοριστούν πιθανές ρηγματώσεις, αποφλοιώ¬ 
σεις και λοιπές ατέλειες (παθολογία των κατασκευών, 
στοιχεία τρωτότητας). 

6. Υπεύθυνη δήλωση του φορέα διαχείρισης ή του 
επιχειρηματία εφ’ όσον πρόκειται για μισθωμένη επι¬ 
χείρηση περί τήρησης των τεχνικών και λειτουργικών 
προδιαγραφών της παρούσης. 

7. Πιστοποιητικό πυρασφάλειας που να καλύπτει το 
σύνολο της εγκατάστασης (σημείο ε του άρθρου 7 της 
παρούσης). 

3. ΧΩΡΟΣ ΥΠΟΔΟΧΗΣ (ΒοοσρΙίοπ) 

• Προβλέπονται θέσεις με ερμάρια αποθήκευσης, στα 
οποία εναποτίθενται τα άρβυλα και τα σακίδια των 
επισκεπτών (δύναται να υπάρχει και χώρος στεγνώμα- 
τος ρούχων). 

• Εφ’ όσον το καταφύγιο διαθέτει φύλακα, επιτρέπεται 
στο χώρο αυτό να λειτουργεί μικρή έκθεση με χρηστικά 
αντικείμενα προς πώληση, απαραίτητα για την ασφαλή 
κίνηση στο βουνό. 

4. ΚΑΘΙΣΤΙΚΟ- ΧΩΡΟΣ ΕΣΤΙΑΣΗΣ 

• Τα δάπεδα πρέπει να είναι από πλακίδια αντιολι- 
σθηρά και να διατηρούν τις ιδιότητες τους σε συνθήκες 
ψύχους. 

5. ΚΟΥΖΙΝΑ- ΥΓΙΕΙΝΗ ΤΡΟΦΙΜΩΝ 

• Οι τοίχοι σε ύψος τουλάχιστον 1,80 μ. από το δάπεδο 
πρέπει να είναι καλυμμένοι με πλακίδια εφυαλωμένης 
πορσελάνης και απόλυτα επίπεδης επιφάνειας. Η τοπο- 

θέτηση των πλακιδίων πρέπει να γίνεται με ελάχιστη 
απόσταση μεταξύ τους, χωρίς αρμό. 

• Πρέπει να υπάρχει επάρκεια φυσικού ή τεχνητού 
φωτισμού και αερισμού. 

• Όπου είναι απαραίτητη η χρήση αρμόστοκου πρέπει 
να γίνεται με τέτοιον τρόπο ώστε να εξασφαλίζεται 
ενιαία, δίχως κοιλότητες, τελική επιφάνεια. 

• Όπου υπάρχει επένδυση με λαμαρίνα (πάγκος κου¬ 
ζίνας), αυτή πρέπει να είναι από ανοξείδωτο χάλυβα, σε 
συνεχόμενη επιφάνεια, τοποθετημένη και στερεωμένη 
με προσοχή ώστε να αποφεύγονται οι στρεβλώσεις και 
τα ανοίγματα στις ματίσεις. 

• Αποκλείεται η χρήση υλικών που δεν εξασφαλίζουν 
αδιαπότιστες επιφάνειες, όπως κεραμικά μη εφυαλω- 
μένα πλακίδια, τσιμεντοσανίδες ή επένδυση των επι¬ 
φανειών με ξύλο. 

• Τα ευπαθή τρόφιμα πρέπει απαραίτητα να συντη¬ 
ρούνται σε συντηρημένους καταψύκτες και ψυγεία. 

• Την ευθύνη συντήρησης και αποθήκευσης των τρο¬ 
φίμων φέρει ο διαχειριστής του καταφυγίου. Σε περί¬ 
πτωση που δεν υπάρχει διαχειριστής, ο φορέας δια¬ 
χείρισης του καταφυγίου πρέπει να εξασφαλίσει ότι 
η ομάδα που επισκέπτεται το καταφύγιο έχει ορίσει 
άτομο για την επίβλεψη της χρήσης των συσκευών κα¬ 
θώς και τον καθαρισμό της κουζίνας. 

• Τα ερμάρια αποθήκευσης των τροφίμων πρέπει να 
διαθέτουν πορτάκια ασφαλείας για την προστασία των 
τροφίμων. 

• Ο χώρος των λεκανών πλύσης τροφίμων ή σκευών 
πρέπει να είναι ανεξάρτητος. Ο χώρος πλύσης σκευών 
να είναι ανάλογος των παρασκευαζόμενων τροφίμων 
και των χρησιμοποιούμενων σκευών, σε θέση που να 
αποκλείεται η διασταυρούμενη επιμόλυνση. 

• Εφ’ όσον η κουζίνα διαθέτει παρασκευαστήριο, δύ- 
ναται να παρέχει μαγειρεμένο ζεστό ή κρύο φαγητό 
καθώς και σνακ ή άλλα παρασκευάσματα, όπως γλυκί¬ 
σματα, στους επισκέπτες. Στην περίπτωση που η κου¬ 
ζίνα δεν έχει παρασκευαστήριο, θα πρέπει να υπάρχει 
ο απαραίτητος οικιακός εξοπλισμός κουζίνας για την 
αυτοεξυπηρέτηση των ορειβατών. 

• Ανάλογα με τη δυναμικότητα του καταφυγίου πρέπει 
να υπάρχει επαρκής αριθμός πάγκων εργασίας. 

• Τα ευαλλοίωτα τρόφιμα πρέπει να συντηρούνται σε 
ψυγεία και καταψύκτες, σύμφωνα με τις ενδεικνυόμενες 
θερμοκρασίες ανάλογα με το είδος τους. 

• Οι πρώτες ύλες πρέπει να προέρχονται από νομίμως 
λειτουργούσες επιχειρήσεις. 

• Τα παράθυρα πρέπει να είναι καλυμμένα με σήτα 
νούμερο 16 για προστασία από την είσοδο εντόμων 
υγειονομικής σημασίας. 

• Πρέπει να εφαρμόζεται κατάλληλο πρόγραμμα κα¬ 
θαρισμού. 

• Πρέπει να χρησιμοποιούνται εγκεκριμένα σκευάσμα¬ 
τα για απεντόμωση και μυοκτονία. 

• Η προμήθεια τροφίμων πρέπει να γίνεται από νομί¬ 
μως λειτουργούσες επιχειρήσεις. 

• Πρέπει να τηρούνται οι κανόνες υγιεινής κατά τη 
μεταφορά των βρώσιμων προϊόντων. 

• Πρέπει να υπάρχουν κατάλληλα δοχεία απορριμμά¬ 
των και να γίνεται τακτική απομάκρυνση αυτών. 

• Οι κάδοι απορριμμάτων πρέπει να είναι κλειστοί και 
ποδοκίνητοι και να βρίσκονται σε κατάλληλες θέσεις, 
μακριά από τρόφιμα και με την κατάλληλη σήμανση. 


6. ΔΩΜΑΤΙΟ ΔΙΑΧΕΙΡΙΣΤΗ/ ΠΡΟΣΩΠΙΚΟΥ 

Το δωμάτιο του διαχειριστή διαθέτει κρεβάτι και ντου¬ 
λάπα φύλαξης διασωστικού και λοιπού εξοπλισμού, κα¬ 
θώς και ανεξάρτητο ννο- ντους. 

Σε περίπτωση που το καταφύγιο διαθέτει πρόσθετο 
προσωπικό, να υπάρχουν επιπλέον δωμάτια. 

7. ΚΟΙΤΩΝΕΣ 

• Οι κοιτώνες πρέπει να έχουν ελάχιστο όγκο 5 κ.μ. 
ανά θέση. 

• Κάθε κοιτώνας να παρέχει μέγιστη δυναμικότητα 10 
θέσεων και να διαθέτει τουλάχιστον ένα άνοιγμα για 
άμεσο αερισμό. 

• Πρέπει να υπάρχουν ατομικές κλίνες (κουκέτες), 
με σταθερές κλίμακες που να επιτρέπουν την άνετη 
πρόσβαση στο ανώτερο επίπεδο. 

• Οι κουκέτες πρέπει να διαχωρίζονται με μια πλάγια 
απόσταση περίπου 0,60 μ. 

• Πρέπει να είναι οργανωμένες είτε σε ατομικές κλίνες 
είτε σε στρώματα παρακείμενα στην ίδια επιφάνεια 
(όαΐ-ίΐαηο). 

• Το ελάχιστο πλάτος των κουκετών πρέπει να είναι 
0,80 μ. και το ελάχιστο μήκος 2,00 μ. 

• Τα στρώματα πρέπει να έχουν επένδυση με κα¬ 
λύμματα. 

• Οι κουβέρτες και τα καλύμματα πλένονται τουλά¬ 
χιστον μια φορά το χρόνο με ευθύνη του φύλακα και, 
όπου δεν υπάρχει, με ευθύνη του φορέα διαχείρισης. 

• Οι ορειβάτες πρέπει να είναι εφοδιασμένοι με ατο¬ 
μικό υλικό σκεπασμάτων. 

8. \Λ/Ω και ΝΤΟΥΣ (χώροι υγιεινής) 

• Βρίσκονται δίπλα ή μέσα στους κοιτώνες, λαμβάνο- 
ντας υπόψη το νερό που μπορεί να εξασφαλιστεί από 
την πηγή ή την υφιστάμενη δεξαμενή νερού. 

• Πρέπει να υπάρχουν και κοινόχρηστα ννο εκτός του 
περιγράμματος του κτιρίου (εξωτερική πρόσβαση). 

• Η αναλογία που πρέπει να τηρείται για ννο είναι 1 
ανά 20 άτομα και η αναλογία των νιπτήρων και ποδο- 
νιπτήρων να είναι 1 ανά 10 άτομα. 

• Σε περίπτωση που επιτρέπεται από το σύστημα 
υδροδότησης, προβλέπεται η ύπαρξη 1 ντους για κάθε 
20 άτομα κατ' ελάχιστο. 

• Οι χώροι υγιεινής του διαχειριστή και του πρόσθε¬ 
του προσωπικού δεν συνυπολογίζονται στον πιο πάνω 
καθορισμό αναλογιών. 

9. ΥΔΡΕΥΣΗ ΚΑΤΑΦΥΓΙΩΝ - ΔΕΞΑΜΕΝΗ 

• Η δεξαμενή κατασκευάζεται κατόπιν μελέτης, με 
υλικά που αντέχουν σε πολύ χαμηλές θερμοκρασίες 
και που είναι κατάλληλα για δεξαμενές / συλλέκτες 
νερού. Για τα υλικά της δεξαμενής νερού θα πρέπει να 
εφαρμόζονται οι διατάξεις του άρθρου 10 της υπ’ αριθ. 
Υ2/2600/2001 κοινή υπουργική απόφαση (Φ.Ε.Κ. 892/Β'), 
όπως ισχύει. 

10. ΑΠΟΧΕΤΕΥΣΗ - ΑΠΟΒΛΗΤΑ 

• Στα καταφύγια υπάρχουν 2 ή 3 απορροφητικοί βό¬ 
θροι των οποίων η χρήση εναλλάσσεται με ευθύνη του 
διαχειριστή του καταφυγίου. 

• Η συντήρηση και ο καθαρισμός των βόθρων γίνεται 
με διάσπαση και αποικοδόμηση της οργανικής ύλης 
από τους ίδιους. 

• Όπου κρίνεται σκόπιμο λόγω του υψομέτρου, οι 
βόθροι τοποθετούνται σε μακρινή απόσταση από το 
καταφύγιο και το μονοπάτι πρόσβασης. 

• Πρέπει να τηρείται η κείμενη νομοθεσία περί αποχε¬ 
τευτικών συστημάτων αναφορικά με τις αποστάσεις που 
πρέπει να τηρούνται κατά την κατασκευή τους (υποπαρ. 
3.16 και 3.17 του άρθρου 26 της υπ’ αριθ. 3046/304/1989 
απόφασης του Αναπληρωτή Υπουργού Περιβάλλοντος 
Χωροταξίας και Δημοσίων Έργων (Φ.Ε.Κ. 59/Δ'), όπως 
ισχύουν). 

11. ΗΛΕΚΤΡΙΣΜΟΣ 

• Σε όλα τα καταφύγια πρέπει να υπάρχει ηλεκτρο- 
παραγωγικό ζεύγος (γεννήτρια) για την τροφοδοσία 
του καταφυγίου με ηλεκτρισμό. 

• Εναλλακτικά μπορούν να υπάρχουν και φωτοβολτα- 
ϊκά, μικρές ανεμογεννήτριες ή συνδυασμός τους. 

• Στο καταφύγιο πρέπει να τοποθετείται υποχρεωτικά 
αλεξικέραυνο τύπου ακίδας, τύπου ιονισμού ή τύπου 
κλωβού ΡαΓαάαγ. 

12. ΠΥΡΟΠΡΟΣΤΑΣΙΑ 

• Το καταφύγιο έχει μελέτη πυροπροστασίας και 
αναρτημένο διάγραμμα εξόδου -διαφυγής, πυροσβε¬ 
στήρες σε εμφανή και με εύκολη πρόσβαση σημεία από 
το προσωπικό και τους ορειβάτες. 

• Στο χώρο της κουζίνας υπάρχει κεντρικό σύστημα 
πυρόσβεσης. 

Αρθρο 5 

Τεχνικές προδιαγραφές καταφυγίων 
έκτακτης ανάγκης 

Πριν από την εγκατάσταση του καταφυγίου έκτακτης 
ανάγκης, η τοποθεσία εγκατάστασης γνωστοποιείται 
υποχρεωτικά στην Ε.Υ.Π.Α.Τ.Ε. Η γνωστοποίηση συνο¬ 
δεύεται και από έγγραφη γνωμοδότηση της Ελληνικής 
Ομοσπονδίας Ορειβασίας Αναρρίχησης (Ε.Ο.Ο.Α.) σχετι¬ 
κά με την τοποθεσία εγκατάστασης, κατόπιν αυτοψίας 
της περιοχής, ώστε να διασφαλίζεται η εγκατάσταση 
των καταφυγίων σε κατάλληλα σημεία του βουνού. 

α) ΜΟΝΙΜΟ ΚΑΤΑΦΥΓΙΟ ΕΚΤΑΚΤΗΣ ΑΝΑΓΚΗΣ 

Το μέγεθος του κτιρίου δεν ξεπερνά τα 30 πι2 και 
μπορεί να αποτελείται από έναν ή δυο χώρους. 

1. ΤΟΠΟΘΕΣΙΑ 

• Υψόμετρο πάνω από 900 μέτρα. 

• Να είναι προσιτά με όποιες καιρικές συνθήκες επι¬ 
κρατούν. 

• Να έχουν πλαισιακό φέροντα οργανισμό από οπλι¬ 
σμένο σκυρόδεμα και οι τοιχοπληρώσεις του από οπτο¬ 
πλινθοδομή με ξύλινη ή μεταλλική στέγη και η βάση 
τους να είναι μεταλλική ή από μπετόν. 

2. ΘΕΡΜΟΜΟΝΩΣΗ 

• Το καταφύγιο θερμομονώνεται εσωτερικά με θερ- 
μομονωτικό υλικό ικανού πάχους (π.χ. 20 εκ.). 

• Η θερμομόνωση επικαλύπτεται ώστε το χειμώνα να 
διατηρείται εσωτερικά σταθερή θερμοκρασία, ύψους 
περίπου 5-7 βαθμών Ο. 

• Πρόβλεψη για επαρκή φυσικό ή τεχνητό αερισμό του 
καταφυγίου (π.χ. οπές αερισμού), ώστε να διαφεύγει η 
υγρασία που δημιουργείται από την επί πολλούς μήνες 
μη χρήση του κτιρίου, καθώς και από την αυξημένη 
ποσότητα υδρατμών που θα υπάρξουν στο χώρο από 
την προσέλευση ορειβατών. 

3. ΕΞΟΔΟΣ ΚΙΝΔΥΝΟΥ 

Στην στέγη υπάρχει ανθρωποθυρίδα ανάγκης, εισόδου - 
εξόδου, με εσωτερική κατακόρυφη κλίμακα ασφαλεί¬ 
ας με αντιολισθητική επιφάνεια και εύχρηστο σχήμα 
σκαλοπατιών. 


4. ΑΛΕΞΙΚΕΡΑΥΝΟ 

Σε όλα τα μόνιμα καταφύγια έκτακτης ανάγκης με 
όποιον τρόπο και εάν είναι κατασκευασμένα τοποθε¬ 
τείται αλεξικέραυνο τύπου ακίδας, τύπου ιονισμού ή 
τύπου κλωβού Ρ3Γ3άαγ. 

5. ΚΟΙΤΩΝΑΣ 

• Στον κοιτώνα υπάρχουν κουκέτες που έχουν ελάχι¬ 
στο όγκο 5 κ.μ. ανά θέση. 

• Ο κοιτώνας παρέχει μέγιστη δυναμικότητα 6 θέσε¬ 
ων και διαθέτει τουλάχιστον ένα άνοιγμα για άμεσο 
αερισμό. 

• Προβλέπεται η ύπαρξη ατομικών κλινών (κουκετών) 
σε δύο το πολύ επίπεδα, με σταθερές κλίμακες που 
επιτρέπουν την άνετη πρόσβαση στο ανώτερο επίπεδο. 

• Προβλέπονται είτε ατομικές κλίνες είτε στρώματα 
παρακείμενα επάνω στην ίδια επιφάνεια (όαΐ-ΐΐαηο). 

• Το ελάχιστο πλάτος των κουκετών είναι 0,80 μ. και 
το ελάχιστο μήκος είναι 2,00 μ. 

• Δεν διατίθενται κλινοσκεπάσματα. 

β) ΜΕΤΑΦΕΡΟΜΕΝΟ ΚΑΤΑΦΥΓΙΟ ΕΚΤΑΚΤΗΣ ΑΝΑΓΚΗΣ 

• Αξιοποιούνται σε ειδικές περιπτώσεις, ιδιαίτερα 
κατά τους χειμερινούς μήνες, για διάσωση ορειβατών 
ή και για διανυκτέρευση ανάγκης. 

• Τα μεταφερόμενα καταφύγια έκτακτης ανάγκης εί¬ 
ναι οικίσκοι χωρητικότητας 3 έως 4 ατόμων, διαστάσεων 
3,00 τ.μ. χ 3,00 τ.μ., κατασκευασμένοι από μέταλλο ή ρνο 
που μπορούν να μεταφερθούν από ελικόπτερο. 

• Οι οικίσκοι είναι ειδικά διαμορφωμένοι με πολύ καλή 
θερμομόνωση, σταθερές κουκέτες και εξοπλισμό ανά¬ 
γκης. 

• Η θερμομόνωση επικαλύπτεται ώστε το χειμώνα να 
διατηρείται εσωτερικά σταθερή θερμοκρασία, ύψους 
περίπου 5-7 βαθμών Ο. 

• Πρέπει να γίνεται πρόβλεψη για επαρκή φυσικό ή 
τεχνητό αερισμό του καταφυγίου (π.χ. οπές αερισμού), 
ώστε να διαφεύγει η υγρασία που δημιουργείται από 
την κατά πολλούς μήνες μη χρήση του κτηρίου, κα¬ 
θώς και από την αυξημένη ποσότητα υδρατμών που θα 
υπάρξουν στο χώρο από την προσέλευση ορειβατών. 

• Στην οροφή υπάρχει ανθρωποθυρίδα ανάγκης, ει¬ 
σόδου - εξόδου, με εσωτερική κατακόρυφη κλίμακα 
ασφαλείας με αντιολισθητική επιφάνεια και εύχρηστο 
σχήμα σκαλοπατιών. 

• Στις παροχές συμπεριλαμβάνονται ατομικές κλίνες 
(κουκέτες), υπνόσακοι, φαρμακείο, φακοί, μπαταρίες, 
ασύρματος, τρόφιμα (ανανεώσιμα σε τακτά χρονικά 
διαστήματα από το φορέα διαχείρισης). 

Αρθρο 6 

Έκδοση διαπιστωτικής πράξης σε υφιστάμενα 
ορειβατικά καταφύγια μόνιμης κατασκευής 

1. Για την έκδοση διαπιστωτικής πράξης από την 
Ε.Υ.Π.Α.Τ.Ε. απαιτείται η υποβολή των κάτωθι δικαιο- 
λογητικών: 

α. Αίτηση-υπεύθυνη δήλωση του διαχειριστή του κα¬ 
ταφυγίου. 

β. Χάρτης της ευρύτερης περιοχής σε κλίμακα 1:5000 
(Υπόβαθρο της Γ.Υ.Σ.) όπου θα σημειώνεται με ευκρί¬ 
νεια η ακριβής θέση της κτιριακής εγκατάστασης και ο 
δρόμος προσπέλασης. Η πρόσβαση προς τα ορειβατικά 
καταφύγια ενεργείται από δημόσια ή δασική οδό, όπου 
υπάρχει, άλλως από ορειβατικά μονοπάτια. 

γ. Τοπογραφικό διάγραμμα του γηπέδου εξαρτημένου 
σε Ε.Γ.Σ.Α. 87 με σύστημα ΘΡδ κάνοντας χρήση του 
ελληνικού συστήματος εντοπισμού ΗΕΡΟδ. 

δ. Συνοπτική περιγραφή της λειτουργίας ορειβατικού 
καταφυγίου στην οποία θα αναφέρονται τα χαρακτη¬ 
ριστικά του καταφυγίου, η ιδιοκτησία ή η παραχώρη¬ 
ση της χρήσης έκτασης στην οποία έχει ανεγερθεί το 
καταφύγιο, περιγραφή της γύρω περιοχής, καθώς και 
σκοπιμότητα λειτουργίας του καταφυγίου. Το ως άνω 
δικαιολογητικό συντάσσεται είτε από το νόμιμο εκπρό¬ 
σωπο του καταφυγίου, είτε από την Ε.Ο.Ο.Α, είτε από 
μηχανικό σύμφωνα με τα επαγγελματικά του δικαιώματα. 

ε. Αρχιτεκτονικά σχέδια του κτιρίου (κάτοψη-όψεις- 
τομές). 

στ. Τεχνική περιγραφή των εγκαταστάσεων και των 
υποδομών του ορειβατικού καταφυγίου. 

ζ. Φωτογραφική αποτύπωση του ορειβατικού καταφυ¬ 
γίου εσωτερικά και εξωτερικά. 

η. Οπτικός έλεγχος ώστε να προσδιοριστούν πιθανές 
ρηγματώσεις - αποφλοιώσεις και λοιπές ατέλειες (πα¬ 
θολογία των κατασκευών, στοιχεία τρωτότητας). 

2. Επιπλέον των ανωτέρω, για τα νέα ορειβατικά κα¬ 
ταφύγια απαιτείται η υποβολή: 

Α. Δήλωση αντοχής κτιρίου. 

Β. Οικοδομική άδεια ανέγερσης του ορειβατικού κα¬ 
ταφυγίου. 

Αρθρο 7 

Διαδικασία χορήγησης 
Ειδικού Σήματος Λειτουργίας (Ε.Σ.Λ.) 
στα ορειβατικά καταφύγια μόνιμης κατασκευής 

1. Για τη νόμιμη λειτουργία των ορειβατικών καταφυγί¬ 
ων απαιτείται η χορήγηση Ειδικού Σήματος Λειτουργίας 
(Ε.Σ.Λ.). Για την έκδοση του Ε.Σ.Λ. υποβάλλονται στην 
αρμόδια Ειδική Υπηρεσία Προώθησης και Αδειοδότησης 
Τουριστικών Επιχειρήσεων (Ε.Υ.Π.Α.Τ.Ε.) του Υπουργεί¬ 
ου Οικονομίας, Υποδομών, Ναυτιλίας και Τουρισμού τα 
παρακάτω δικαιολογητικό: 

α. Αίτηση-δήλωση, σύμφωνα με το Υπόδειγμα που 
προσαρτάται και αποτελεί αναπόσπαστο μέρος της 
απόφασης αυτής, η οποία επέχει θέση υπεύθυνης δή¬ 
λωσης σύμφωνα με το άρθρο 8 του Ν. 1599/1986, στην 
οποία αναγράφονται τα στοιχεία του αιτούντος φυσικού 
ή νομικού προσώπου, ο Αριθμός Φορολογικού Μητρώ¬ 
ου (Α.Φ.Μ.) και η Δημόσια Οικονομική Υπηρεσία (Δ.Ο.Υ.) 
στην οποία υπάγεται. Στην ίδια αίτηση δηλώνεται και 
ο προς έγκριση διακριτικός τίτλος του Ορειβατικού 
Καταφυγίου. 

β. Υπεύθυνη δήλωση τήρησης του «Κανονισμού Ορειβα¬ 
τικών Καταφυγίων» δυνάμει της υπ’ αριθ. 2868/18.02.2004 
κοινής απόφασης Υφυπουργών Ανάπτυξης και Γεωργίας 
(Φ.Ε.Κ. 398/Β'). 

γ. Συμφωνητικό μίσθωσης εφ’ όσον πρόκειται για μι¬ 
σθωμένη επιχείρηση. 

δ. Αντίγραφο ποινικού μητρώου γενικής χρήσης του 
αιτούντα (φορέα διαχείρισης ή μισθωτή), από το οποίο 
να προκύπτει ότι ο αϊτών δεν έχει καταδικαστεί αμετά- 
κλητα για κακούργημα. Το δικαιολογητικό αναζητείται 
υπηρεσιακά εφ’ όσον εκδίδεται από ημεδαπή αρχή. 
Φυσικά πρόσωπα που έχουν την ιθαγένεια άλλου κρά¬ 
τους υποβάλλουν ισοδύναμο έγγραφο που έχει εκδο- 
θεί από αρμόδια δικαστική ή διοικητική αρχή του κρά- 
τους-μέλους με το οποίο βεβαιώνεται η μη καταδίκη 


για τα ανωτέρω αδικήματα. Αν στη χώρα καταγωγής 
ή προέλευσης δεν προβλέπεται η έκδοση εγγράφου 
ισοδύναμου προς το απόσπασμα ποινικού μητρώου, 
τούτο είναι δυνατόν να αντικατασταθεί από ένορκη 
βεβαίωση ή, για τα κράτη όπου δεν υφίσταται τέτοια, 
από υπεύθυνη δήλωση, η οποία υποβάλλεται από τον 
ενδιαφερόμενο ενώπιον της αρμόδιας δικαστικής ή 
διοικητικής αρχής ή κατά περίπτωση ενώπιον συμβο¬ 
λαιογράφου της χώρας καταγωγής ή προέλευσης, οι 
οποίοι χορηγούν βεβαίωση περί παροχής της ένορκης 
βεβαίωσης ή της υπεύθυνης δήλωσης. Το αντίγραφο 
του ποινικού μητρώου γενικής χρήσης, καθώς και τα 
ανωτέρω έγγραφα υποβάλλονται εντός τριών μηνών 
από την ημερομηνία έκδοσης τους. 

ε. Πιστοποιητικό πυρασφάλειας για το σύνολο της 
εγκατάστασης, το οποίο εκδίδεται από την οικεία Πυ¬ 
ροσβεστική Υπηρεσία, για τα ορειβατικά καταφύγια του¬ 
λάχιστον είκοσι (20) κλινών. Σε ορειβατικά καταφύγια 
δυναμικότητας δεκαεννέα (19) κλινών ή μικρότερης, η 
υπόδειξη των μέτρων και μέσων πυροπροστασίας πραγ¬ 
ματοποιείται από αρμόδιο μηχανικό επί των κατόψεων 
του σχεδίων του καταφυγίου, τα οποία εγκρίνονται 
ύστερα από έλεγχο των υπευθύνων των γραφείων Πυ¬ 
ρασφαλείας χωρίς τη διενέργεια αυτοψίας. 

στ. Απόδειξη κατάθεσης παράβολου ύψους 300,00 
ευρώ εφάπαξ. Το ως άνω παράβολο κατατίθεται υπέρ 
του Ελληνικού Δημοσίου σε οποιαδήποτε Δ.Ο.Υ στον 
Κ.Α.Ε. 3741. 

ζ. Πιστοποιητικό ηλεκτρολόγου που θα βεβαιώνει την 
καλή λειτουργία της ηλεκτροδότησης του καταφυγίου. 

η. Βεβαίωση καλής λειτουργίας του αποχετευτικού 
συστήματος του καταφυγίου, η οποία εκδίδεται από μη¬ 
χανικό (σύμφωνα με τα επαγγελματικά του δικαιώματα). 

θ. Υπεύθυνη δήλωση του φορέα διαχείρισης ή του 
επιχειρηματία εφ’ όσον πρόκειται για μισθωμένη επι¬ 
χείρηση ότι πληρούνται οι υγειονομικές προδιαγραφές 
της ισχύουσας νομοθεσίας. 

ι. Αντίγραφο ποινικού μητρώου του διαχειριστή του 
καταφυγίου, σε περίπτωση που ο διαχειριστής του κα¬ 
ταφυγίου δεν συμπίπτει με τον εκπρόσωπο του φορέα 
διαχείρισης, από το οποίο να προκύπτει ότι ο διαχει¬ 
ριστής δεν έχει καταδικαστεί αμετάκλητα για κακούρ¬ 
γημα. Το δικαιολογητικό αναζητείται υπηρεσιακά εφ’ 
όσον εκδίδεται από ημεδαπή αρχή, φυσικά πρόσωπα 
που έχουν την ιθαγένεια άλλου κράτους υποβάλλουν 
ισοδύναμο έγγραφο που έχει εκδοθεί από αρμόδια 
δικαστική ή διοικητική αρχή του κράτους-μέλους με 
το οποίο βεβαιώνεται η μη καταδίκη για τα ανωτέρω 
αδικήματα. Αν στη χώρα καταγωγής ή προέλευσης δεν 
προβλέπεται η έκδοση εγγράφου ισοδύναμου προς το 
απόσπασμα ποινικού μητρώου, τούτο είναι δυνατόν να 
αντικατασταθεί από ένορκη βεβαίωση ή, για τα κράτη 
όπου δεν υφίσταται τέτοια, από υπεύθυνη δήλωση, η 
οποία υποβάλλεται από τον ενδιαφερόμενο ενώπιον 
της αρμόδιας δικαστικής ή διοικητικής αρχής ή κατά 
περίπτωση ενώπιον συμβολαιογράφου της χώρας κα¬ 
ταγωγής ή προέλευσης, οι οποίοι χορηγούν βεβαίωση 
περί παροχής της ένορκης βεβαίωσης ή της υπεύθυνης 
δήλωσης. Το αντίγραφο του ποινικού μητρώου γενικής 
χρήσης, καθώς και τα ανωτέρω έγγραφα υποβάλλονται 
εντός τριών μηνών από την ημερομηνία έκδοσης τους. 

ια. Τα α), β) και γ) πιστοποιητικά που αναφέρονται 
στην παράγραφο 2 του άρθρου 3 της παρούσης. 

ιβ. Διαπιστωτική πράξη του ορειβατικού καταφυγίου, η 
οποία εκδίδεται σύμφωνα με το άρθρο 6 της παρούσης 
(το δικαιολογητικό αναζητείται υπηρεσιακά). 

ιγ. Η κοινή υπουργική απόφαση νομιμοποίησης του 
ορειβατικού καταφυγίου, εφόσον πρόκειται για υφιστά¬ 
μενο ορειβατικό καταφύγιο. 

2. Για τα νέα ορειβατικά καταφύγια θα πρέπει ως 
απαιτούμενα δικαιολογητικό για την έκδοση Ε.Σ.Λ. να 
προσκομιστούν επιπλέον των ανωτέρω και τα δικαιο- 
λογητικά β-ζ και 2Α και 2Β του άρθρου 6 της παρούσης. 
Επίσης, θα πρέπει να προσκομιστεί και γνωμοδοτική 
εισήγηση της Ε.Ο.Ο.Α. για την εγκατάσταση του κατα¬ 
φυγίου σε συγκεκριμένη τοποθεσία. 

2α. Για τα νέα ορειβατικά καταφύγια προσκομίζεται 
και υπεύθυνη δήλωση με συνημμένο αποδεικτικό έγ¬ 
γραφο ότι έχει κατατεθεί η Μελέτη Περιβαλλοντικών 
Επιπτώσεων (Μ.Π.Ε.) για την Έγκριση Περιβαλλοντικών 
Όρων του ορειβατικού καταφυγίου στην αρμόδια υπη¬ 
ρεσία του Υπουργείου Παραγωγικής Ανασυγκρότησης, 
Περιβάλλοντος και Ενέργειας. Ο ενδιαφερόμενος υπο- 
χρεούται να προσκομίσει την έγκριση περιβαλλοντικών 
όρων εντός πέντε (5) ετών από την κατάθεση της σχε¬ 
τικής υπεύθυνης δήλωσης, άλλως ανακαλείται το Ειδικό 
Σήμα Λειτουργίας. 

3. Όταν η επιχείρηση ασκείται από νομικό πρόσωπο, 
τα ανωτέρω δικαιολογητικό υποβάλλονται από το νόμι¬ 
μο εκπρόσωπο της επιχείρησης. Επίσης υποβάλλονται 
ως δικαιολογητικό και τα έγγραφα που αποδεικνύουν τη 
νόμιμη σύσταση και λειτουργία του νομικού προσώπου. 

4. Το Ε.Σ.Λ. είναι αόριστης διάρκειας. Τα δικαιολογη- 
τικά των οποίων η ισχύς λήγει αντικαθίστανται προ της 
λήξης τους, άλλως, η ισχύς του Ε.Σ.Λ. αναστέλλεται αυ¬ 
τοδίκαια και το καταφύγιο σφραγίζεται με απόφαση του 
Προϊσταμένου της κατά τόπο αρμόδιας Περιφερειακής 
Υπηρεσίας Τουρισμού (Π.Υ.Τ.). Το σήμα επαναχορηγεί¬ 


ται όταν υποβληθούν προσηκόντως τα δικαιολογητικό 
που έληξαν. 

5. Σε περίπτωση διαπίστωσης παράβασης των προ¬ 
διαγραφών του άρθρου 4 ή παράβασης της κείμενης 
τουριστικής νομοθεσίας επιβάλλεται από τον Προϊστά¬ 
μενο της κατά τόπο αρμόδιας Π.Υ.Τ. χρηματικό πρόστι¬ 
μο ύψους από 500,00 € έως 2.000,00 ευρώ, ανάλογα 
με το μέγεθος της παράβασης, ή/ και σφράγιση του 
καταφυγίου. 

6. Κατά των αποφάσεων επιβολής χρηματικού προ¬ 
στίμου χωρεί προσφυγή ενώπιον της Επιτροπής Προ¬ 
σφυγών του άρθρου 4 παρ. 6 του Ν. 3270/2004, όπως 
τροποποιήθηκε και ισχύει. 

7. Γ ια οποιαδήποτε αλλαγή που συνεπάγεται τροπο¬ 
ποίηση του Ε.Σ.Λ., απαιτείται η υποβολή των αντίστοι¬ 
χων δικαιολογητικών καθώς και απόδειξη κατάθεσης 
παράβολου ίσου με το 20% του ποσού που καθορίζεται 
στην περίπτωση στ' της παραγράφου 1 του παρόντος 
άρθρου. 

8. Η Ε.Υ.Π.Α.Τ.Ε. χορηγεί Ε.Σ.Λ. εντός πενήντα (50) 
ημερών από την προσήκουσα υποβολή των παραπάνω 
δικαιολογητικών. Αν παρέλθει άπρακτη η ανωτέρω προ¬ 
θεσμία τεκμαίρεται η χορήγηση του Ε.Σ.Λ., σύμφωνα με 
την παρ. 4 του άρθρου 14 του Ν. 3844/2010 (ΦΕΚ 63/Α') 
και ο αϊτών μπορεί να ζητήσει σχετική βεβαίωση από 
την Ε.Υ.Π.Α.Τ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2015 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΚΑΙ ΤΟΥΡΙΣΜΟΥ 

ΕΛΕΝΑ ΚΟΥΝΤΟΥΡΑ ΙΩΑΝΝΗΣ ΤΣΙΡΩΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννββιπ35ΐβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020257027 1 1 150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































